# אודי אדיב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אודי אדיב (נולד בשנת 1946), ישראלי שריגל למען סוריה.

אודי אדיב, יליד קיבוץ גן שמואל, גיבש מודעות פוליטית קיצונית אחרי שחרורו משירות קרבי כצנחן והצטרף לקבוצת שמאל רדיקלית בשם "מצפן", שפרשה ממק"י. מארגון זה הגיע אדיב אל התארגנות רדיקלית אחרת, "החזית האדומה", שתמכה בתנועה הערבית המהפכנית אשר שללה את זכות קיומה של מדינת ישראל. ביוזמת שותפים ל"חזית האדומה", יהודים וערבים, יצר אדיב קשר עם סוכן סורי, שהיה גם פלסטיני חבר באש"ף. משנלקח לדמשק שיתף אדיב את הסורים בכל ידיעותיו הצבאיות ועבר אימונים בתורת החבלה.

הסורים היו אמורים לשדר דרך הרדיו מסרים מוצפנים ובאמצעותם להפעיל את חברי החוליה שגייסו. תוכניות אלו לא יצאו לפועל, שכן השב"כ שהיה במעקב צמוד אחרי המגויסים ומודע לכל תוכניותיהם, מיהר להניח עליהם את ידו. ב-8 בדצמבר 1972 נעצרו אדיב, שהיה כבן 26 בעת מעצרו, ועמו 20 ערבים (ביניהם ראש הרשת דאוד טורקי) ושלושה יהודים נוספים (דן ורד, יחזקאל כהן, ודוד קופר).

בחקירתו הודה אדיב כי העביר לסורים מידע רב אודות בסיסי צה"ל וסידורי ההגנה שלו לאורכם של גבולות המדינה. בנוסף, סיפר כי הוא ויתר חברי החוליה עברו בסוריה אימונים בהפעלת ציוד חבלה וקשר.

מעצרם של אדיב וחבריו חולל סערה כבירה בציבור. אדיב לא הביע חרטה ואמר שהיה נכון לבצע פיגועים. ב-25 במרץ 1972 נגזר דינם של חברי החוליה. אדיב נידון ל-17 שנות מאסר. דן ורד, שותף יהודי שלו שהביע צער על מעשיו, נידון ל-10 שנות מאסר. לצידם היו עוד כמה ערבים ישראלים. בקבוצה נוספת של נאשמים, זוטרים יותר, היו יהודים נוספים, שנידונו לתקופות קצרות יותר של מאסר.

אחרי שתים עשרה שנה ואחרי שהביע חרטה והודה שהיה כלי משחק ביד הסורים (ולא הפלסטינים שלמענם חפץ להילחם) שוחרר אודי אדיב מהכלא.

במהלך שהותו בכלא הספיק אדיב להתחתן עם סילביה, בתו של המרגל מרקוס קלינגברג, ואף להתגרש ממנה. לא ברור אם ידע על פעילותו של אביה.

לאחר שיחרורו מן הכלא פנה אדיב ללימודי מדע המדינה ואף השלים דוקטורט בתחום. כיום הוא מרצה קורסים בנושא באוניברסיטה הפתוחה (אינו מלמד עוד באוניברסיטת חיפה עקב סירוב רשויות האקדמיה).

## [עריכה] ראו גם

פרשיות ריגול בישראל

מקור: http://he.wikipedia.org../../../%D7%90/%D7%95/%D7%93/%D7%90%D7%95%D7%93%D7%99_%D7%90%D7%93%D7%99%D7%91.html

קטגוריות: אנשי המאה ה-20 | אסירים מפורסמים | בוגדים בעמם | ישראלים | מרגלים | מרגלים שפעלו בישראל | סגל האוניברסיטה הפתוחה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English